BILJEŠKE UZ FINANCIJSKE IZVJEŠTAJE ZA RAZDOBLJE

od 1. siječnja 2023. do 31. prosinca 2023.

Naziv obveznika: Centar za odgoj i obrazovanje Ivan Štark

Adresa sjedišta: Drinska 12B, Osijek

OIB: 57781751749

RKP broj: 9388

Oznaka razine: 31

Šifra djelatnosti: 8520

Razdjel: 000

Osijek, 31.01.2024.

Centar za odgoj i obrazovanje Ivan Štark je ustanova za odgoj i obrazovanje djece s posebnim potrebama i to za učenike od 1. do 8. razreda, te učenike u odgojno obrazovnim skupinama. Posluje u skladu sa Zakonom o odgoju i obrazovanju u osnovnoj i srednjoj školi (Nar. nov., broj 87/08, 86/09, 92/10, 105/10, 90/11, 5/12, 86/12, 126/12, 94/13, 152/14, 07/17, 68/18, 98/19, 64/20, 151/22) te Statutom škole. Nastava se, redovna, izborna, dodatna i dopunska, izvodi prema nastavnim planovima i programima koje je donijelo Ministarstvo znanosti, obrazovanja i športa, prema Godišnjem planu i programu i školskom kurikulumu za školsku godinu 2023/2024.

Nastava je organizirana u jutarnjoj i popodnevnoj smjeni u petodnevnom radnom tjednu sa slobodnim subotama. Školu polazi 155 učenika u 33 odjeljenja raspoređenih u 24 odgojno obrazovnih skupina i 9 razrednih odjeljenja od 1. do 8. razreda. Također školu polazi i 55 odraslih korisnika starijih od 21. godinu raspoređenih u 3 skupine.

Centar radi na dvije lokacije, škola u matičnoj zgradi i odrasli korisnici na dislociranoj lokaciji Briješće, Duga ulica 66.

Financijski izvještaji Centra za odgoj i obrazovanje Ivan Štark sastavljeni su nakon što su proknjižene sve poslovne promjene, događaji i transakcije za razdoblje siječanj – prosinac 2023., nakon što su knjiženja obavljena pravilno i ažurno temeljem vjerodostojne knjigovodstvene dokumentacije prema propisanom računskom planu i u skladu s financijskim planom odobrenim od nadležnih tijela.

Izvještaji su sastavljeni i predaju se prema odredbama novog Pravilnika o financijskom izvještavanju u proračunskom računovodstvu u zakonom određenim rokovima što za proračunske korisnike jedinica lokalne i područne (regionalne) samouprave znači predaju do 31. siječnja 2024. godine.

Za sastavljanje i predaju financijskih izvještaja korišteni su elektronski obrasci koji su preuzeti unutar aplikacije Financijsko izvještavanje u sustavu proračuna i Registar proračunskih i izvanproračunskih korisnika – RKPFI.

**BILJEŠKE UZ IZVEŠTAJ O PRIHODIMA, RASHODIMA, PRIMICIMA I IZDACIMA**

1. ŠIFRA 6361 Tekuće pomoći pror. korisnicima: Knjiži se prihod iz središnjeg proračuna - plaće i materijalna prava, prijevoz učenika s teškoćama, prehrana, nastavna sredstva i pomagala. U odnosu na proteklu godinu, prihod je narastao zbog porasta broja zaposlenik i plaća za iste.
2. ŠIFRA 652 Prihodi po posebnim propisima: Knjiži se prihod za poludnevni boravak odraslih korisnika u Briješću, ostvaren od strane Ministarstva rada, mirovinskog sustava, obitelji i socijalne politike, sufinanciranje od Grada Osijeka, Županije Osječko-Baranjske i roditelja. U odnosu na prošlu godinu prihod je narastao zbog povećanja glavarine po korisniku od strane Ministarstva rada, mirovinskog sustava, obitelji i socijalne politike.
3. ŠIFRA 661 Prihod od prodaje proizvoda i robe: Tijekom 2023. ostvaren je prihod od prodaje starog papira i najma školske dvorane. U odnosu na prošlu godinu ostvareni su veći prihodi zbog najma školske športske dvorane.
4. ŠIFRA 663 Donacije od pravnih i fizičkih osoba izvan općeg proračuna: Ostvareni su prihodi od donacije tvrtki i fizičkih osoba.
5. ŠIFRA 6711 Prihodi iz proračuna za financiranje redovne djelatnosti proračunskog korisnika: Sastoje se od prihoda iz gradskog proračuna (Financiranje prema kriteriju, prema stvarnim troškovima). U odnosu na 2022. godinu povećani su prihodi zbog znatnog povećanja cijene energenata i zdravstvenih pregleda zaposlenika.
6. ŠIFRA 312 Ostali rashodi za zaposlene: Tijekom 2023. godine isplaćene su jubilarne nagrade, pomoći i regres.
7. ŠIFRA 3277 Zaštitna odjeća i obuća: U odnosu na 2023. godinu trošak je veći radi zapošljavanja novih osoba s pravom na zaštitnu opremu.
8. ŠIFRA 3293 Reprezentacija: Zbog organiziranih događanja u školi, povećani su troškovi reprezentacije.
9. ŠIFRA 34 Financijski rashodi: Tijekom 2023. godine isplaćivane su razlike plaća po sudskim presudama.
10. ŠIFRA 721 Prihodi od prodaje građevinskih objekata: Temeljem Ugovora o obavljanju poslova evidentiranja i naplate sredstava od prodaje stanova Zavod za stanovanje d.o.o. Osijek 35% uplaćenih obroka za otkup stana uplaćuje na žiro-račun škole.
11. ŠIFRA 4 Rashodi za nabavu nefinancijske imovine: Tijekom 2023. godine nabavljeno je osnovnih sredstava u iznosu 5.781,263 eura
12. ŠIFRA Višak prihoda preneseni: Otpisano je potraživanje za dan avans tvrtki Averto jdoo, koja je otišla u stečaj i brisana iz sudsko registra u iznosu 35.678,08 eura preko rezultata poslovanja
13. ŠIFRA X006 Višak prihoda i primitaka: Višak prihoda biti će utrošen u narednom razdoblju prema Odluci školskog odbora.

**BILJEŠKE UZ BILANCU**

Bilješka broj 1

Račun 0 – Nefinancijska imovina

Na poziciji se može vidjeti ukupna vrijednost kratkotrajne i dugotrajne imovine nakon zakonsko provedenog ispravka vrijednosti. Knjigovodstvena vrijednost imovine na dan 31.12.2023. iznosi 2.232.958,53 eura.

Bilješka broj 2

Račun 129 – Ostala potraživanja

Na računu je iskazan iznos od 7.165,00 eura potraživanja za refundacije bolovanja na teret Hrvatskog zavoda za zdravstveno osiguranje.

Bilješka broj 3

Račun 167 –Potraživanja proračunskih korisnika za sredstva uplaćena u nadležni proračun

Na računu je iskazan iznos sredstava Centra u Gradu Osijeku zbog integracije Riznice. Iznos je 242.016,92 eura.

Bilješka broj 4

Račun 193 – Kontinuirani rashodi budućih razdoblja

Iznos tog računa pripada plaćama i materijalnim pravima za mjesec prosinac 2023. koje dospijevaju u siječnju 2024.

Bilješka broj 5

Račun 922 – Višak/manjak prihoda

Podaci u bilanci su iskazani nakon obvezne korekcije rezultata sukladno čl. 82. Pravilnika o proračunskom računovodstvu. Iskazan je višak prihoda poslovanja (račun 92211) u iznosu od 276.893,46 eura i manjak prihoda od nefinancijske imovine (račun 92222) u iznosu od 106.349,43 eura. Navedeni iznosi su knjiženi nakon korekcije rezultata s datumom 31.12.2023. godine za nabavljenu nefinancijsku imovinu u iznosu  od 3.462,95 eura, koja je financirana prihodima koji su prispjeli u 2023. Navedeni prihodi odnose se na prihode iz nadležnog proračuna za financiranje rashoda za nabavu nefinancijske imovine (od strane osnivača Grada Osijeka).

Ukupan rezultat 2023. g. u iznosu od 170.544,03 eura nakon korekcije ostao je isti i u bilanci i u obrascu izvještaja o prihodima i rashodima, ali prikaz rezultata po aktivnostima u bilanci razlikuje se onome u obrascu PR-RAS.

Bilješka broj 6

Račun 991 – Izvanbilančni zapisi-aktiva i račun 996 – Izvanbilančni zapisi-pasiva

Škola na izvanbilančnim zapisima ima knjiženu tuđu imovinu dobivenu na korištenje u ukupnom iznosu od 88.963,28 eura. Tuđa imovina se odnosi na računalnu opremu dobivenu na korištenje od strane Carneta za imovine, obveza i izvanbilančnih zapisa.

Bilješka broj 7

Školska ustanova nema iskazane podatke u bilanci koji se odnose na popis sudskih sporova u tijeku niti ugovornih odnosa i slično koji uz ispunjenje određenih uvjeta, mogu postati obveza ili imovina, pa se obvezne bilješke na tablicama uz Bilancu ne iskazuju.

**BILJEŠKE UZ IZVJEŠTAJ O OBVEZAMA**

1. ŠIFRA V006 Stanje obveza na kraju izvještajnog razdoblja: 237.403,32 eura

**BILJEŠKE UZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA**

1. ŠIFRA 9151 Promjene u vrijednosti i obujmu imovine: Evidentiran je porast imovine za donirana osnovna sredstva u iznosu 13.247,69 eura
2. ŠIFRA 9152 Promjene u obujmu obveza: Evidentirano je smanje nje u obujmu obveza za otpis Averto jdoo u iznosu 35.678,08 eura.

**BILJEŠKE O RASHODIMA PREMA FUNKCIJSKOJ KLASIFIKACIJI**

1. ŠIFRA 096 Dodatne usluge u obrazovanju: Podatak se odnosi na školsku kuhinju i topli obrok u poludnevnom boravku.

Voditelj računovodstva Centra: ravnateljica Centra:

Darija Potkovac mr.sc. Maja Radoš-Bučma, dipl.defetolog